Gravanekanalen

Gravanekanalen er en kanal som forbinder østre og vestre havn i Kristiansand. Kanalen er delvis en kunstig gravet utvidelse av sundet mellom Kvadraturen og Odderøya.Vestre havn, En kulturhistorisk analyse (DIVE)  Kristiansand kommune  Sundet var så grunnt at det hindret båttrafikk. Det ble gravd opp første gang rundt 1680.Gravane/Kanalanlegg Kulturminnesøk (Riksantikvaren)

Fire bruer krysser kanalen og det er rester av ytterligere ei tidligere svingbru. Det østre innløpet til kanalen er ved Hartmanns brygge (Strandpromenaden) og Nodeviga båthavn, og kanalen løper ut i vestre havn ved Lagmannsholmen og Kilden teater- og konserthus.  Deler av nordbredden av kanalen er en steinfylling som gjorde Lagmannsholmen landfast. Bebyggelsen ved Fiskebrygga med røde og okergule trehus ligger på begge sider av kanalen. Om sommeren er det heftig småbattrafikk i kanalen. Større båter hindres av den relativt lave høyden under bruene.  Havn for fiskebåter er vest for bruene.

Under den østligste brua er kunstverket «Slow Bridge», designet av Anna Berthelsen. Verket består av kvadratiske speilfliser som er laget av 5300 barn fra skoler og barnehager.Slow Bridge på zhuo.blogg.no

Nordøst for bruene står en minnebøsse som er formet som en sjømine, til minne om krigsseilerne 1940–1945. Den har innskriften «Fordum til sjømandens jammer og død. Nu til hans minde om innsats i nød.»Krigsminnesmerker i Norge: Minnebøsse ved Gravanekanalen DigitaltMuseum

Referanser

Eksterne lenker

Kategori:Odderøya
Kategori:Kvadraturen (Kristiansand)
Kategori:Kristiansands historie
Kategori:Severdigheter i Kristiansand
Kategori:Kanaler i Norge
Kategori:Transportbyggverk i Agder
Kategori:Artikler i sjøfart-prosjektet